Rekordbedrag vir wedvlugduif betaalArmando (Foto: Joël Verschoot) Twee Chinese duiweboere het om die beurt gebie en die hamer is uiteindelik op €1,252 miljoen (meer as R20,4 miljoen) toegeslaan vir ŉ wedvlugduif tydens ŉ veiling in België. Die vorige rekord was €376 000. Armando, België se beste langafstand-wedvlugduif, is Sondag verkoop, aldus die duiweboer-webwerf Pigeon Paradise. ŉ Gemiddelde prys van €13 489 elk is vir 178 duiwe betaal wat op die veiling verkoop is. Volgens die organiseerders is dit ook ongekend. Joël Verschoot, Armando se oorspronklike eienaar, het ongeveer €2 miljoen uit die veiling verdien. Wedvlugduiwe is vermoedelik al in 1200 v.C. gebruik om boodskappe heen en weer te karwei, maar hulle het eers in die 1800’s aan wedrenne begin deelneem. Wedvlugduiwe kan gemiddeld 80 km/h handhaaf en ongeveer 1 000 km aflê.